b'\n_START_ARTICLE_\nHameleoni (grupa)\n_START_SECTION_\nBiogr\xc4\x81fija\n_START_PARAGRAPH_\nGrupa uzs\xc4\x81ka savu darb\xc4\xabbu devi\xc5\x86desmito gadu beig\xc4\x81s 1998. gada august\xc4\x81. \xc5\xa0\xc4\xab m\xc5\xabzik\xc4\x81l\xc4\x81 dueta autors un rado\xc5\xa1ais t\xc4\x93vs ir komponists , producents un aran\xc5\xbe\xc4\x93t\xc4\x81js Gaitis Lazd\xc4\x81ns . Strauju popularit\xc4\x81ti grupa ieguva jau ar savu pirmo singlu "Atsaucies!". Grupa non\xc4\x81k radiostaciju aprit\xc4\x93, kas papla\xc5\xa1ina grupas fanu loku vis\xc4\x81 Latvij\xc4\x81. 1998. gada ruden\xc4\xab , grupa lai\xc5\xbe klaj\xc4\x81 savu pirmo debijas albumu "Tu Mana Sirds". Hameleoni var lepoties, jo albums " Tu Mana Sirds " ir viens no visp\xc4\x81rdot\xc4\x81kajiem albumiem p\xc4\x93d\xc4\x93jo gadu laik\xc4\x81 Latvij\xc4\x81. Straujajai interesei klaus\xc4\xabt\xc4\x81ju vid\xc5\xab par grupu, s\xc4\x81k\xc4\x81s neskait\xc4\x81m\xc4\x81s koncertu t\xc5\xabres no 1998 - 2001 gadam . Jau 1999 . gad\xc4\x81 tika izdots otrais grupas albums "Nakts". Vel gadu v\xc4\x93l\xc4\x81k tiek izdots tre\xc5\xa1ais grupas albums "P\xc4\x93rles un Dimanti" . Svinot grupas tr\xc4\xabs gadu jubileju, 2001 . gad\xc4\x81 n\xc4\x81k klaj\xc4\x81 ceturtais grupas albums "3 Gadu Jubilejas Albums", kur\xc4\x81 tika apkopotas lab\xc4\x81k\xc4\x81s dziesmas tr\xc4\xabs gadu laik\xc4\x81. Laiku no 2001. gada l\xc4\xabdz 2011. gadam var uzskat\xc4\xabt k\xc4\x81 grupas darb\xc4\xabbas p\xc4\x81rtraukumu, bet nevis past\xc4\x81v\xc4\x93\xc5\xa1anas beigas. P\xc4\x93c ilgo gadu pauzes grupa izlai\xc5\xbe savu piekto albumu "V\xc4\x93lreiz...". 2011. gada vasara bija k\xc4\x81 atmodas laiks grupas darb\xc4\xabbai, ar kuru tiek uzs\xc4\x81kts albuma prezent\xc4\x81cijas t\xc5\xabre "Hameleonu Vasara 2011", un grupa koncert\xc4\x93ja t\xc4\x81d\xc4\x81s Latvijas pils\xc4\x93t\xc4\x81s k\xc4\x81: Saulkrasti, Jelgava , Tukums, Kuld\xc4\xabga, Talsi , J\xc4\x93kabpils , Liep\xc4\x81ja, Bauska un Valmiera.'